《吴安老罢制举赴安吉任》
宋代·李复

南北飞鸿迹影孤，青衫相见十年余。
中铨简士归绳墨，小邑沉才谨簿书。
游刃屠龙传世学，飞章荐鹗待公车。
太平藻绘须文彩，今日何人诵子虚。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。